CELEX: 62020CN0260
Language: lt
Date: 2020-06-11 00:00:00
Title: Byla C-260/20 P: 2020 m. birželio 11 d. Europos Komisijos pateiktas apeliacinis skundas dėl 2020 m. balandžio 2 d. Bendrojo Teismo (septintoji kolegija) priimto sprendimo byloje T-383/17 Hansol Paper / Komisija

17.8.2020   
            
            
               LT
            
            
               Europos Sąjungos oficialusis leidinys
            
            
               C 271/30
            
         
      2020 m. birželio 11 d. Europos Komisijos pateiktas apeliacinis skundas dėl 2020 m. balandžio 2 d. Bendrojo Teismo (septintoji kolegija) priimto sprendimo byloje T-383/17 Hansol Paper / Komisija
      
      (Byla C-260/20 P)
      (2020/C 271/39)
      Proceso kalba: anglų
      
         Šalys
      
      
         Apeliantė: Europos Komisija, atstovaujama J.-F. Brakeland ir A. Demeneix
      
         Kitos proceso šalys: Hansol Paper Co. Ltd, European Thermal Paper Association (ETPA)
      
      
         Apeliantės reikalavimai
      
      Apeliantė Teisingumo Teismo prašo:
      
                  —
               
               
                  panaikinti apeliacine tvarka skundžiamą sprendimą, atmesti pirmoje instancijoje pareikštą ieškinį ir nurodyti Hansol Paper Co. Ltd padengti bylinėjimosi išlaidas
               
            arba subsidiariai
      
                  —
               
               
                  grąžinti bylą iš naujo nagrinėti Bendrajam Teismui ir atidėti bylinėjimosi išlaidų pirmojoje ir apeliacinėje instancijose klausimo nagrinėjimą.
               
            
         Apeliacinio skundo pagrindai ir pagrindiniai argumentai
      
      Apeliacine tvarka skundžiamame sprendime Bendrasis Teismas panaikino 2017 m. gegužės 2 d. Komisijos įgyvendinimo reglamentą (ES) 2017/763, kuriuo tam tikram importuojamam Korėjos Respublikos kilmės lengvam terminiam popieriui nustatomas galutinis antidempingo muitas ir laikinojo muito galutinis surinkimas (1), tiek, kiek jis susijęs su Hansol Paper Co. Ltd.
      Grįsdama apeliacinį skundą Komisija remiasi trimis pagrindais.
      Komisija mano, kad Bendrasis Teismas:
      
                  —
               
               
                  iškraipė įrodymus ir klaidingai aiškino teisinio reglamentavimo pagrindus, taikomus duomenims, kuriais Komisija turi teisę remtis siekdama nustatyti eksporto kainą pagal Pagrindų reglamento (2) 2 straipsnio 9 dalį;
               
            
                  —
               
               
                  klaidingai aiškino Pagrindų reglamento 2 straipsnio 1 ir 3 dalyse įtvirtintas normaliosios vertės nustatymo, kai vidaus rinkoje nevykdomi sandoriai, taisykles ir
               
            
                  —
               
               
                  klaidingai aiškino Pagrindų reglamento 3 straipsnio taisykles, kai nustatė priverstinio kainų sumažinimo maržą, eksportą į Sąjungą vykdant per susijusias įmones.
               
            
         (1)  OL L 114, 2017, p. 3.
      
         (2)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016, p. 21).